  Майя Бывальцева Россилэн азьмуртэз Владимир Путин Удмурт Элькунъя кунпуш ужъёсъя министре Алексей Поповез юнматӥз. Кун кивалтӥсьлэн со сярысь косэтэз эрикрадлыко ивортодэтъя нимлыко интернет-порталын шараямын. «Удмурт Элькунъя кунпуш ужъёсъя министре полициысь полковникез Попов Алексей Владимировичез юнматоно», - верамын ужкагазын. Та дырозь со Кунпуш ужъёсъя министерстволэн Архангельск улосвылъя управлениезлэн кивалтӥсезлэн воштӥсез – полицилэн кивалтӥсез вал. Тодэ вайытом, Удмурт Элькунъя кунпуш ужъёсъя министр Александр Первухин интыужысьтыз таяз арын оштолэзь кутсконын кошкиз. Та дырозь удысэтлэн кивалтӥсезлэсь ужзэ быдэсъяз Олег Мальцев.  Тегъёс: Мерлык Ижкар МВД Удмуртия тӥрлык кивалтӥсьёс  